আর্নেস্ট হেমিংওয়ে আমেরিকান কথাসাহিত্যিক। ১৮৯৯ সালে আমেরিকার ইলিনয়ে জন্মগ্রহণ করেন। ১৯৫৩ সালে কথাসাহিত্যে পুলিৎজার পুরস্কার লাভ করেন। সাহিত্যে নোবেল পুরস্কার পান ১৯৫৪ সালে। প্রথম বিশ্বযুদ্ধের বিভীষিকাময় পরিস্থিতি তাঁর হৃদয়কে ক্ষতবিক্ষত করে যা তাঁর অসংখ্য লেখায় ফুটে উঠে। আ ফেয়ারওয়েল টু আর্মস, দ্য ওল্ড ম্যান অ্যান্ড দ্য সি, দ্য সান অলসো রাইজেস, ফর হুম দ্য বেল টোলস তাঁর বিখ্যাত এবং বিশ্বজুড়ে বহুল পঠিত উপন্যাস। ছোটগল্পের বিনির্মাণেও তিনি অসাধারণ প্রতিভার পরিচয় দিয়েছেন। এই কিংবদন্তি কথাসাহিত্যিক ১৯৬১ সালে মৃত্যুবরণ করেন।